**Natalia Trayanova** (FHRS, FAHA, Ph.D.) er en professor i biomedisinsk ingeniørvitenskap ved Department of Medicine ved Johns Hopkins University.

Trayanova er leder for Alliance for Cardiovascular Diagnostic and Treatment Innovation ved John Hopkins. Dette forskningsinistituttet jobber med innovasjoner i bildebehandling av medisinske bilder av hjertet, datamodeller for hjertet, og bruk av kunstig intelligens for å sette diagnose samt behandle hjerte- og karsykdommer. Hun er også leder for Computational Cardiology Laboratory. Trayanova har publisert over 400 vitenskapelige artikler, og har motatt en rekke utnevnelser og priser for sitt arbeid innen beregningsorientert kardiologi.

Bakgrunn
--------

Trayonava vokste opp i Bulgaria. Trayanovas far var direktør ved det biofysiske instituttet i Bulgaria. Han kom senere til USA for å jobbe ved MIT, i 1960-årene. Trayanovas mor var professor i økonomi.

Fra en reise til USA tok faren med seg boken *Bioelectric Phenomena* skrevet av Robert Plonsey. Dette var den første boken hun hadde sett på engelsk, og ifølge henne selv hadde boken enorm innflytelse på hennes karriere. Boken forklarte prinsippene bak elektriske signaler i nerve- og hjerteceller, og fikk Trayanara til å se viktige sammenhenger mellom fysikk og biologi.

Trayanara har mastergrad i fysikk fra Universitetet i Sofia, som hun fullførte i 1982. Hun tok deretter en doktorgrad i biofysikk/bioingenørvitenskap ved Bulgarian Academy of Sciences, som hun fullførte i 1986.

Karriere
--------

Etter fullført doktorgrad kom Trayanara til USA for å jobbe ved Duke University. Hun har senere innehatt stillinger ved Tulane University og University of Oxford (med Fulbright-stipend). Fra 2006 har hun vært professor ved John Hopkins. Her er hun pr. 2023 leder for Alliance for Cardiovascular Diagnostic and Treatment Innovation ved John Hopkins. Dette forskningsinistituttet jobber med innovasjoner i bildebehandling av medisinske bilder av hjertet, datamodeller for hjertet, og bruk av kunstig intelligens for å sette diagnose samt behandle hjerte- og karsykdommer. Hun er også leder for Computational Cardiology Laboratory.

Trayanova har publisert over 400 vitenskapelige artikler.

Utnevnelser og priser
---------------------

I 2013 mottok hun NIH Directors *Pioneer Award* for sitt arbeid innen beregningsorientert kardiologi. I 2019 ble hun tatt med på listen over *Women in Technology International Hall of Fame*. Samme år fikk hun også prisen for *Distinguished Scientist Award from Heart Rhythm Society*. I 2020 mottok hun *Douglas Zipes Lectureship Award* fra Heart Rhythm Society.

Trayanova er *fellow* ved en rekke amerikanske og europeiske organisasjoner og institutter: American College of Cardiology, American Heart Association, American Institute for Medical and Biological Engineering, Biomedical Engineering Society, European Society of Cardiology, European Heart Rhythm Association, Heart Rhythm Society, International Academy of Medical and Biological Engineering og National Academy of Inventors.

Referanser
----------

1. ↑   www.witi.com, besøkt 5. august 2019[Hentet fra Wikidata]
2. 1 2 3 4  «Natalia Trayanova on Developing Computer Simulations of Hearts». Johns Hopkins Medicine. Besøkt 5. mars 2023.
3. ↑  «Natalia A. Trayanova, Ph.D. M.S.». Johns Hopkins Medicine. Besøkt 5. mars 2023.
4. 1 2 3  Natalia Trayanova. «Natalia Trayanova, PhD (CV)». Besøkt 5. mars 2023.
5. 1 2 3 4  «Natalia Trayanova». The Trayanova Lab, Johns Hopkins University. Besøkt 5. mars 2023.

|  |  |
| --- | --- |
| Oppslagsverk/autoritetsdata | ORCID
 |